ওয়েস্ট ব্রমউইচ অ্যালবিয়ন ফুটবল ক্লাব
ওয়েস্ট ব্রমউইচ অ্যালবিয়ন ফুটবল ক্লাব (/ˈbrɒmɪdʒ, -ɪtʃ/, ইংরেজি: West Bromwich Albion Football Club; এছাড়াও ওয়েস্ট ব্রমউইচ অ্যালবিয়ন এফসি, শুধুমাত্র ওয়েস্ট ব্রমউইচ অ্যালবিয়ন অথবা ওয়েস্ট ব্রম নামে পরিচিত) হচ্ছে ওয়েস্ট ব্রমউইচ ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৭৮ সালে প্রতিষ্ঠিত হয়েছে। ওয়েস্ট ব্রম তাদের সকল হোম ম্যাচ ওয়েস্ট ব্রমউইচের দ্য হোথর্নসে খেলে থাকে; যার ধারণক্ষমতা হচ্ছে ২৬,৬৮৮। বর্তমানে এই ক্লাবের ম্যানেজারের দায়িত্ব পালন করছেন কার্লোস কোরবেরান এবং সভাপতির দায়িত্ব পালন করছেন লাই গুচান। বর্তমানে ইংরেজ আক্রমণভাগের খেলোয়াড় জেড ওয়ালেস এই ক্লাবের অধিনায়কের দায়িত্ব পালন করছেন। অ্যালবিয়ন ১৮৮৮ সালে প্রতিস্থিত দ্য ফুটবল লিগের প্রতিষ্ঠাতা সদস্য এবং ক্লাবটির ইতিহাসের অধিকাংশ সময় তারা শীর্ষ স্তরের লিগে অংশগ্রহণ করেছে। ক্লাবটি ১৯১৯–২০ মৌসুমে ইংল্যান্ডের চ্যাম্পিয়ন হওয়ার যোগ্যতা অর্জন করে। এছাড়া তারা ১৯৬৬ সালে ফুটবল লিগ কাপ জয়লাভ করে। ক্লাবটির ঐতিহ্যবাহী জার্সিটি নীল সাদা স্ট্রাইপ যুক্ত। ক্লাবটির পশ্চিম মধ্যপ্রদেশের অন্যান্য দল যেমন অ্যাস্টন ভিলা, উলভারহ্যাম্পটন ওয়ান্ডারার্সের সাথে দীর্ঘ সময়ের প্রতিদ্বন্দ্বিতা রয়েছে এবং তাদের সাথে ওয়েস্ট ব্রমের খেলাগুলো ব্ল্যাক কাউন্টি ডার্বি হিসেবে পরিচিত।